|  |  |
| --- | --- |
| Applied Chemistry (Master's program) - TH Köln  **19.04.2024.**  **“DANI HEMIJE 2024”**  ***“Applied chemistry/ Primijenjena hemija”*** Zašto izabrati hemiju? **Applied Chemistry | Osaka Prefecture University – Graduate School of  EngineeringUdruženje hemičara Tuzlanskog kantona i odsjek Hemija Prirodno-matematičkog fakulteta Univerziteta u Tuzli organizuju manifestaciju “Dani hemije 2024”. Cilj manifestacije je istaći značaj primjene Hemije u različitim granama industrije.** | **Značaj hemije za privredu Tuzlanskog kantona i šire****────****Udruženje hemičara Tuzlanskog kantona****Odsjek hemija Prirodno- matematički fakultet****────****USMJERENJA:****PRIMJENJENA HEMIJA****HEMIJA OKOLINE I KONTROLA KVALITETA****EDUKACIJA U HEMIJI****UNIVERZITET U TUZLI** **Univerzitetska 4, Tuzla**  **035/320-907**  **www.untz.ba**  **15.03.2019.g** |

Poštovani,

**Posebna nam je čast i zadovoljstvo pozvati Vas da svojim prisustvom uveličate manifestaciju “Dani hemije 2024” pod nazivom “Applied chemistry/Primijenjena hemija” koja će se održati 19.04.2024.godine sa početkom u 9 sati u Amfiteatru Rudarsko-geološko-građevinskog fakulteta Univerziteta u Tuzli.**

Manifestacija “ Dani hemije 2024” i ove godine se održava sa ciljem okupljanja ljubitelja hemije sa posebnim osvrtom na primijenu hemije u različitim granama industrije. Zbog toga je i naziv ovogodišnje manifestcije “Applied chemistry/Primijenjena hemija”. Promocija hemije kao temeljne prirodne nauke koja ima veliki značaj u našem svakodnevnom životu, ali i u razvoju privrede na području Tuzlanskog kantona i šire obaveza je svakog hemičara.

U okviru manifestacije “Dani hemije 2024” održat će se niz zanimljivih predavanja i radionica kojima će zaposlenici odsjeka Hemija prikazati značaj i ljepotu proučavanja hemije, a zaposlenici u privredi će na ličnom primjeru prikazati mogućnosti primjene znanja iz hemije u rješavanju konkretnih problema.

Odsjek hemija Prirodno matematičkog fakulteta edukuje mlade ljude koji proučavajući hemiju savladavaju teorijska i praktična znanja koja mogu iskoristiti u širokom okviru privrednog razvoja.

Svršeni studenti Odsjeka Hemija edukovani su za rad *u različitim vrstama laboratorija, kako za kontrolu kvaliteta i zaštitu okoliša tako i za rad u hemijskim i biohemijskim laboratorijama zdravstvenih i farmaceutskih ustanova.* Odsjek Hemija takođe edukuje i profesore hemije, koji su vrhunski zaposlenici naših škola. Prateći rad svršenih studenata zaključili smo da oni svojim znanjem značajno doprinose razvoju društva u cjelini.

Nadamo se da ćete uskladiti svoje obaveze i svojim prisustvom uveličati ovu manifestaciju.

Srdačan pozdrav

Udruženje hemičara Tuzlanskog kantona

Prirodno-matematički fakultet Univerziteta u Tuzli

**PROTOKOL MANIFESTACIJE**

|  |
| --- |
| * **09.00-09.30 Registracija učesnika** |
| * **09.30-10.00** * **Pozdravna obraćanja** * **Dr.sc. Vedad Pašić, dekan Prirodno-matematičkog fakulteta** * **Dr.sc. Almir Šestan, podpredsjednik Udruženja hemičara TK** * **Mehdin Selimović, savjetnik za hemiju u Predagoškom zavodu TK** |
| * **10.00 – 11.00 prezentacija odsjeka Mr.sc.Edina Huseinović** * **Predavanje na temu:**   ***“Značaj primijenjene hemije”***   * **Dr.sc. Melita Huremović, vanredni profesor** * **Dr.sc.Benjamin Ćatović, vanredni profesor** * **O mobilnosti studenata odsjeka Hemija i učešću u naučno-istraživačkim projektima:** * **Amina Džibrić, studentica III godine odsjeka Hemija** * **Elzana Čović, studentica IV godine odsjeka Hemija** * **Nejla Hajdarević, Studentica II ciklusa “Primijenjena hemija”** * **Emina Mehmedović, MA, studentica doktorskog studija “Primijenjena hemija”** |
| * **11.00-11.30 VIDEO obraćanja bivših studenata odsjeka Hemija** * **11.30-12.00 INTERESANTNI EKSPERIMENTI IZ HEMIJE**   **1. Slonova pasta**  **2. Lažna krv**  **3. Duh iz boce**  **4. Spajanje joda i cinka**  **5. Magično mlijeko**  **6. Silikatni vrt**  **7. Izolacija biološki aktivnih prirodnih spojeva za upotrebu u prehrambenoj, farmaceutskoj i kozmetičkoj industriji** |
| * **12.00 Dodjela certifikata za nastavnike, studente i učenike aktivne učesnike manifestacije** |
| * **ZAKUSKA I DRUŽENJE** |